Document ID: 32012R0334

KOMMISSIONENS GENNEMFØRELSESFORORDNING (EU) Nr. 334/2012
af 19. april 2012
om godkendelse af et præparat af Saccharomyces cerevisiae CNCM I-4407 som tilsætningsstof til foder til slagtekaniner og kaniner, der ikke er bestemt til fødevareproduktion, og om ændring af forordning (EF) nr. 600/2005 (indehaver af godkendelsen er Société Industrielle Lesaffre)
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
ud fra følgende betragtninger:
(1)
Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).
(2)
Præparatet af Saccharomyces cerevisiae NCYC Sc47 blev i overensstemmelse med direktiv 70/524/EØF godkendt uden tidsbegrænsning som fodertilsætningsstof til anvendelse til slagtekaniner ved Kommissionens forordning (EF) nr. 600/2005 (3). Dette præparat blev derpå opført i fællesskabsregistret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.
(3)
Der er indgivet en ansøgning om en ny vurdering af Saccharomyces cerevisiae CNCM I-4407, tidligere NCYC Sc47, som tilsætningsstof til foder til slagtekaniner i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, og om en ny anvendelse til kaniner, der ikke er bestemt til fødevareproduktion, i henhold til forordningens artikel 7 med en anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
(4)
Den Europæiske Fødevaresikkerhedsautoritet (EFSA) konkluderede i sin udtalelse af 13. december 2011 (4), at Saccharomyces cerevisiae CNCM I-4407 under de foreslåede betingelser for anvendelse ikke har skadelige virkninger på dyrs sundhed, forbrugernes sundhed eller miljøet, og at præparatet kan nedbringe dødeligheden blandt slagtekaniner. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.
(5)
Vurderingen af Saccharomyces cerevisiae CNCM I-4407 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
(6)
Som følge af at der gives en ny godkendelse i henhold til forordning (EF) nr. 1831/2003, bør bestemmelserne vedrørende Saccharomyces cerevisiae NCYC Sc47 i forordning (EF) nr. 600/2005 udgå.
(7)
Da ændringerne af betingelserne for godkendelsen af fodertilsætningsstoffet ikke foretages af sikkerhedsmæssige årsager, bør der indrømmes en overgangsperiode til afvikling af eksisterende lagre af forblandinger og foderblandinger, jf. forordning (EF) nr. 600/2005.
(8)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastsat i bilaget.
Artikel 2
Oplysningerne vedrørende E 1702 i bilag III til forordning (EF) nr. 600/2005 udgår.
Artikel 3
Præparatet af Saccharomyces cerevisiae NCYC Sc47, der blev godkendt ved forordning (EF) nr. 600/2005, samt forblandinger og foderblandinger, der indeholder dette præparat, og som er mærket i overensstemmelse med direktiv 70/524/EØF inden nærværende forordnings ikrafttrædelse, kan fortsat markedsføres og anvendes, indtil de eksisterende lagre er opbrugt.
Artikel 4
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. april 2012.

Labels: 0
3
17
6